QVOTIENS ergo cuiuslibet potētis muneribus vel beneficiis præuenimur, persoluendæ vicis ei obnoxij tenemur. Eapropter prędecessores nostri domno Turonensi Martino, qui fuit vir potens in opere  sermone, qui etiam tempore necessitatis Turonum suam de manu Potentis potenter eripuit, obligatores facti sunt. Inde etiam ereptionis suæ perpetuum memoriale statuentes, annuam in honore Ereptoris sui celebritatem IIII. Idus Maij celebriter celebrant,  ereptionis suæ memoriam recolunt,  vota sua Liberatori suo solemniter persoluunt. Sollemnitas autem ista, non Translatio seu Ordinatio, non transitus, non Exceptio dicitur, sed Subuentio ab iis quibus rei gestæ veritas melius innotuit, nominatur. Necessitatis vero, superabūdātes angustias,  vrbis obsessæ calamitates  miserias dicemus,  ereptionis modum,  fugam etiam, qua fugere Rollonem voluit ille, qui Hastinum fugauit. Mansionem etiam, qua in Antisiodoro mansit: reuersionem etiam,  exceptionem, qua a suis, Turonēsibus videlicet, honorifice est susceptus,  in loco, vbi nunc adoratur, Deo annuente est collocatus, loco suo  ordine, prout Dominus dederit, stylo qualicumque prosequemur.